SK
17.1.2022
Úradný vestník Európskej únie
C 24/47
Žaloba podaná 10. novembra 2021 – Sunrise Medical and Sunrise Medical Logistics/Komisia (Vec T-721/21) (2022/C 24/61) Jazyk konania: angličtina Účastníci konania Žalobkyne: Sunrise Medical BV (Amsterdam, Holandsko), Sunrise Medical Logistics BV (Amsterdam) (v zastúpení: L. Ruessmann a J. Beck, lawyers) Žalovaná: Európska komisia
Návrhy Žalobkyne navrhujú, aby Všeobecný súd: — zrušil vykonávacie nariadenie Komisie (EÚ) 2021/1367 zo 6. augusta 2021 v celom rozsahu odo dňa nadobudnutia jeho účinnosti, — uložil Komisii Európskej únie povinnosť nahradiť trovy konania.
Dôvody a hlavné tvrdenia Na podporu svojej žaloby o neplatnosť vykonávacieho nariadenia Komisie (EÚ) 2021/1367 zo 6. augusta 2021 (1) žalobkyne uvádzajú tri žalobné dôvody. 1.
Prvý žalobný dôvod je založený na porušení Zmlúv resp. akéhokoľvek vykonávacieho právneho predpisu týkajúceho sa ich uplatňovania.
Po prvé žalobkyne namietajú, že Komisia postupovala v rozpore s právnymi predpismi, pretože nezohľadnila Dohovor Organizácie Spojených národov o právach osôb so zdravotným postihnutím.
Po druhé, Komisia v tejto súvislosti nevenovala žiadnu alebo dostatočnú pozornosť prebratiu dohovoru do práva Európskej únie, konkrétne v zmysle rozsudku vo veci C-198/15 Invamed Group a i.
(2), ale namiesto toho vychádzala z nesprávneho konceptu zdravotného postihnutia.
Napadnuté nariadenie naopak prihliada na irelevantné kritériá odvodené z nástrojov prijatých pred účinnosťou rozhodnutia Rady z 26. novembra 2009 (3) a Dohovoru Organizácie Spojených národov o právach osôb so zdravotným postihnutím. 2.
Druhý žalobný dôvod je založený na zjavne nesprávnom výklade rozsudku vo veci C-463/98 Cabletron (4).
Žalobkyne ďalej namietajú, že pri určení, že výrobok uvedený v napadnutom nariadení (v stĺpci 3 prílohy napadnutého nariadenia) sa má zatriediť do položky 8703 KN, a nie do položky 8713 KN sa prihliadalo a vychádzalo z irelevantných úvah.
Okrem toho, subsidiárne, Komisia nesprávne zatriedila výrobok, ktorý mal byť v zmysle usmernení Súdneho dvora vo veci C-198/15, Invamed zatriedený do položky KN 8713. 3.
Tretí žalobný dôvod je založený na porušení podstatných procesných pravidiel, predovšetkým procesného pravidla, ktorým sa má zabezpečiť, aby boli opatrenia, ktorých dodržiavanie môže ovplyvniť obsah aktu, formulované s náležitou starostlivosťou.
(1) (2) (3) (4)
Vykonávacie nariadenie Komisie (EÚ) 2021/1367 zo 6. augusta 2021 o zatriedení určitého tovaru do kombinovanej nomenklatúry C/2021/6016 (Ú. v.
EÚ L 294 2021, s. 1).
Rozsudok z 26. mája 2016, Invamed Group Ltd a.i. proti Commissioners for Her Majesty’s Revenue & Customs, C-198/15, EU:C:2016:362.
Rozhodnutie Rady z 26. novembra 2009 o uzatvorení Dohovoru Organizácie Spojených národov o právach osôb so zdravotným postihnutím Európskym spoločenstvom (2010/48/ES) (Ú. v.
EÚ L 23, 2010, s. 35).
Rozsudok z 10. mája 2001, Cabletron Systems Ltd proti The Revenue Commissioners, C-463/98, EU:C:2001:256.